मोहाली। मोहाली पुलिस ने एक 18 साल की लड़की को इसलिए टॉर्चर किया, क्योंकि उसने पुलिस कर्मियों की शिकायत उच्च अधिकारियों से कर दी थी। लड़की का आरोप है कि पुलिस ने उससे मारपीट की और उसे करंट भी लगाया। लड़की ने अब एसएसपी मोहाली को इसकी शिकायत ईमेल से की है। कहा, उसका नाबालिग भाई सेक्टर-91 से एक महीने पहले नाबालिग लड़की को भगाकर ले गया था। तिलमिलाए पुलिसकर्मी लड़की को तंग करने लगे...
- भाई के इस करतूत के बाद पुलिस लड़की को परेशान करने लगी और भाई के बारे में पूछताछ करने लगी। जब उसने पुलिस की शिकायत डीएसपी से की तो इस बात से तिलमिलाए पुलिसकर्मी उसे तंग करने लगे।
- एएसआई सतनाम सिंह बार-बार उसके घर पर पूछताछ करने के लिए आता था। इस कारण मकान मालिकों ने घर खाली करवा दिया।
- इसके बाद वह फेज-1 में पीर बाबा की मजार के पास पहुंची। वहां पर उसने मजार के मुखी व अन्य सेवादारों से रहने के लिए जगह देने की मांग की। वह वहां पर रहने लगी। लेकिन 26 फरवरी को पुलिस उसे वहां से उठाकर थाने ले गई और भाई को पेश करने का दबाव बनाया।
एसएचओ, एएसआई और दो काॅन्स्टेबल ने किया टॉर्चर
- पीड़ित ने शिकायत में आरोप लगाया कि जब उसे सोहाना थाना लाया गया तो वहां पर एसएचओ, एएसआई सतनाम सिंह व दो महिला कांंस्टेबल ने उसके साथ मारपीट की और हाथ पीछे बांधकर उसके पैराें पर करंट लगाया गया। मारपीट का कारण पूछा ताे पुलिसकर्मी बोले वो उसे सिखाएंगे कि कैसे किसी की शिकायत की जाती है।
- पीड़ित ने बताया थर्ड डिग्री टॉर्चर से वह बेहोश हो गई। पुलिस कर्मी उसे सिविल अस्पताल फेज-6 ले गए, जहां से उसकी गंभीर हालत को देखते हुए उसे जीएमसीएच 32 में रेफर कर दिया। रात को जब उसे होश आया तो पुलिसकर्मी उसे फेज-5 की मार्केट के पास फेंककर चले गए।
अपने बचाव में पुलिस का ये तर्क
नहीं पीटा, उसे चक्कर आ गया था : एएसआई
लड़की को थाने बुलाया गया था, जब वह थाने आई तो गेट पर ही चक्कर खाकर गिर गई। इस कारण उसे अस्पताल ले जाया गया और उसका इलाज करवाया गया। इसके बाद लड़की ने ही बोला कि उसे फेज-5 की मार्केट में छोड़ दिया जाए। इसलिए उसे वहां छोड़ा था। टॉर्चर करने वाली बात में कोई सच्चाई नहीं है।
-सतनाम सिंह, एएसआई थाना सोहाना
मुझे शिकायत नहीं दी : डीएसपी
मेरी किसी लड़की से मुलाकात नहीं हुई, न ही पुलिसवालों के खिलाफ कोई शिकायत आई थी। एसएसपी को दी गई शिकायत जब मार्क होकर हमारे पास आएगी तो जांच करेंगे।
-गगनजीत सिंह, डीएसपी सिटी 2
जांच कर एक्शन लेंगे : एसपी
अगर ऐसी कोई घटना हुई है तो बर्दाश्त नहीं किया जाएगा। मामले की जांच की जाएगी। अगर किसी पुलिसकर्मी की इसमें गलती पाई जाती है तो उसके खिलाफ सख्त एक्शन लिया जाएगा।
-परमिंदर सिंह, एसपी सिटी
आगे की स्लाइड्स में देखें पीड़ित लड़की की फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva bho_Deva bho_Deva hin_Deva bho_Deva hin_Deva